《田制》
宋代·方岳

井田变阡陌，万世以罪秦。
商君信苛刻，不过民自民。
汉名反秦火，当与三代邻。
今年田欲方，明年田欲均。
宁知古井田，不为赋税湮。
百亩官所予，无甚富与贫。
所为经界者，要便风欲淳。
岂为横江网，竭不遗一鳞。
乃知三代时，官与民为春。
秦民自生生，官不与笑颦。
孰云汉田制，顾不如秦仁。
秦姑寘勿问，汉已掎摭狺。
谁其起邹叟，重与毕战陈。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。